વિગત મુજબ બાબરા નગરપાલિકાના જુદા જુદા વીજ કનેક્શનોની અંદાજિત ત્રણ કરોડ જેવી બાકી રકમ ભરવા અવાર નવાર જાણ કરવા છતાં રકમ ભરવા મુદ્દે પાલિકા તંત્ર દ્વારા દુર્લક્ષતા સેવવામાં આવતા પીજીવીસીએલ તંત્ર આક્રમક મૂડમાં આવી અને બાબરાના આશારા નગર, ચમારડી રોડ, નિલવડા રોડ વિસ્તારની જાહેર સ્ટ્રીટ લાઈટના કનેક્શનો કાપતા જાહેર રોડ રસ્તા ઉપર અંધારપટ છવાયો છે અને આગામી દિવસોમાં બિલની રકમ ભરવામાં નહિ આવે તો વીજ તંત્ર અન્ય વિસ્તારના કનેક્શનો પણ કાપનાર હોવાનું જાણવા મળે છે.